Diari Oficial de la Generalitat Valenciana


Sumari del DOGV 7711, del 03-02-2016 (2016/271)

Notificació de la sentència dictada en el procediment ordinari número 1270/2011.
--------------------------------------------------------------------------------

### Dades del document

Número de DOGV
:   7711

Data del DOGV
:   03-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/271


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el procediment ordinari número 1270/2011. [2016/271]  
Assumpte civil 1270/2011  
Judici ordinari QRM-365.5.7 1270/2011  
Part demandant: Comunitat de Propietaris La Florista, 21.  
Part demandada: Laura Judith Guevara Jaramillo i Unión de Créditos Inmobiliarios, SA.  
Sobre: ordinaris de propietat horitzontal.  
En el judici a què es fa referència s'ha dictat la sentència que té l'encapçalament i la dispositiva que són com segueix:  
  
«Sentència 218/2013  
Jutge que la dicta: David Gericó Sobrevela.  
Lloc: València.  
Data: 17 de desembre de 2013.  
Part demandant: Comunitat de Propietaris La Florista, 21.  
Advocat: Luis Vicent Bosca.  
Procuradora: Pilar Ibáñez Martí.  
Part demandada: Laura Judith Guevara Jaramillo i Unión de Créditos Inmobiliarios, SA.  
Procuradora: Isabel Orts Tallada.  
Objecte del judici: ordinaris de propietat horitzontal.  
Dispositiva  
Estime la demanda interposada en nom de la Comunitat de Propietaris La Florista, número 21, de València, contra Laura Judith Guevara Jaramillo i Unión de Créditos Inmobiliarios, SA, condemne Laura Judith Guevara Jaramillo a pagar a l'actora la quantitat de 243,16 euros, més interessos legals, i declare la preferència de l'esmentat crèdit respecte de la hipoteca constituïda a favor d'Unión de Créditos Inmobiliarios, SA, que grava l'habitatge de la porta número 31 del carrer de la Florista, número 21, de València; amb imposició de costes a la senyora Jaramillo i sense efectuar imposició a Unión de Créditos Inmobiliarios, SA.  
Mode d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà de la notificació. En la interposició del recurs, l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn).  
Així mateix, no s'admetrà si, en interposar-lo, la part no acredita haver consignat en l'entitat Banesto i en el compte de dipòsits i consignacions número 95471607812056991629 4444 0000 04 1631 11, obert a nom d'aquest jutjat, amb referència a aquest procediment, la quantitat de 50 euros en concepte de ?dipòsit per a recórrer?, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Tampoc no es donarà curs a l'apel·lació (fora de les exempcions previstes en l'art. 4 de la Llei 10/2012, de 20 de novembre) si no es presenta el model de taxa 696 diligenciat telemàticament d'acord amb allò que s'ha previngut en l'Ordre FHQ 3473/12, que aprova el model d'autoliquidació.  
Aquesta és la sentència que pronuncie, mane i firme».  
  
Atès que es desconeix el domicili o la residència actuals de la demandada, Laura Judith Guevara Jaramillo, per la resolució d'aquesta data i de conformitat amb el que disposen els articles 456.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis del jutjat per a portar a efecte la diligència de notificació de sentència a Laura Judith Guevara Jaramillo.  
  
  
València, 16 de febrer de 2015.- La secretària judicial: Carmen Rodero Monreal.